נורית גפן בצר

נורית גפן בצר (30 במרץ 1948 – 29 במרץ 1977) הייתה מאיירת ספרי ילדים ישראלית.

ביוגרפיה 
נורית גפן נולדה בנהלל לישראל גפן ואביבה דיין, אחותו של משה דיין. אחיה הבכור הוא הסופר והמשורר יהונתן גפן, אחיותיה הקטנות הן זהר בצר (שנשואה לאייל בצר, אחיו של מוקי בצר) וענת בן ארי (אמו של גון בן ארי).

ב־1965 סיימה בהצטיינות קורס ציור גרפי בחיפה.

בפברואר 1967 נישאה למוקי בצר, איש צבא אותו הכירה בנעוריה בנהלל. בספטמבר 1967 נולד בנה היחיד, שאול בצר, לימים במאי, תסריטאי וסופר, והיא הקדישה את זמנה לטיפול בו. בנובמבר 1967 מתה אמה, מוות שנודע לאחר מכן כהתאבדות.

בתחילת שנות ה-70 הוצגו עבודותיה בתערוכה בבית יד לבנים בגבעתיים.

בשנת 1977 התאבדה בעקבות דיכאון ממנו סבלה.

בראיונות בעבר ציין אחיה, יהונתן גפן, כי השיר "אופליה הקטנה" נכתב עליה.

כמאיירת 
גפן בצר איירה מספר ספרי ילדים. היא איירה את ספרי הילדים של אחיה יהונתן גפן: "שירים שענת אוהבת במיוחד", "יום אחד... כך מתחילים כל הסיפורים שענת אוהבת במיוחד" ו"הכוכבים הם הילדים של הירח". בנוסף איירה את ספרה של לאה גולדברג "גן החיות" ואת ספרו של אוריאל אופק "בוא לטייל אבא, טוב?".

אילן יוחסין

ספרים שאיירה 

 יהונתן גפן, שירים שענת אוהבת במיוחד, הוצאת דביר, 1969
 יהונתן גפן, יום אחד... כך מתחילים כל הסיפורים שענת אוהבת במיוחד,  הוצאת דביר, 1970
 לאה גולדברג, גן החיות, הוצאת דביר, 1970
 אוריאל אופק, בוא לטייל אבא, טוב?, הוצאת ספרית הפועלים, 1970 
 יהונתן גפן, הכוכבים הם הילדים של הירח, הוצאת דביר, 1974

קישורים חיצוניים

הערות שוליים 

מאיירות ישראליות
מאיירים ישראלים
נהלל: אישים
אישים הקבורים בבית הקברות בנהלל
נורית
מתאבדות ישראליות
מתאבדים ישראלים: אמנים
ישראליות שנולדו ב-1948
ישראלים שנולדו ב-1948
ישראליות שנפטרו ב-1977
ישראלים שנפטרו ב-1977